Byderhand is 'n eksperimentele ruimte vir skep, skryf en lees in nuwe kontekste. In Byderhand Clover Aardklop 2015 het die fokus op plekspesifieke digitale literatuur geval. Byderhand Clover Aardklop 2015 (6 tot 10 Oktober 2015) was ŉ interaktiewe leesfees vir ieder en elk. Die projek het uit vier subprojekte bestaan: Tuinverse in die Botaniese Tuin, Rusplekstories in die Boeke-Oase, ‘n Dwaalverhaal by die Hoër Tegniese Skool (HTS) en Taxistrips op die pendelroete. Hier kon besoekers met 'n selfoon of tablet gedigte en stories in Potchefstroom oor Potchefstroom lees en nuwe werk ervaar van skrywers en kunstenaars soos TT Cloete, Strijdom van der Merwe, Hans du Plessis, Harry Kalmer, Khaya Mtshali, Sophia Kapp, Roela Hattingh, Franci Greyling, Frederick J Botha, Susan Smith, Helene de Kock, Heilna du Plooy, Flip Hattingh, Gerrit Jordaan, Deon Meiring en Zinelda McDonald.
'n Nuwe projek vir 2016: Tuinverse in die Digterstuin, Breytenbachsentrum, Wellington.
QR-kode, afkorting vir Quick Response Code, is die handelsmerk vir 'n tweedimensionele stafieskode. Die kode is in Japan ontwikkel en is aanvanklik in die motorvervaardigingsbedryf gebruik. QR-kodes word deesdae vir baie gebruike ingespan, onder andere om direkte toegang tot die internet te kry. Gewoonlik word 'n slimfoon (of tablet) as 'n QR-skandeerder gebruik. Om 'n QR-kode te kan lees, is dit nodig om 'n QR-leser (bv. QR code reader) op die mobiele toestel af te laai. Die geskandeerde kode word dan in 'n bepaalde vorm omgeskakel, byvoorbeeld na 'n URL vir 'n webwerf. Gebruikers kan hulle eie QR-kodes aanlyn skep. Byderhand word aangebied deur die Vakgroep Skryfkuns aan die Noordwes-Universiteit, Potchefstroomkampus. Die projek word onderneem in die Navorsingseenheid Tale en Literatuur in die Suid-Afrikaanse Konteks en vorm ook deel van die vestiging van digitale humaniora aan die Noordwes-Universiteit. Die projek word moontlik gemaak deur befondsing van Die Dagbreek Trust, die Navorsingseenheid en die vakgroep Skryfkuns in die Skool vir Tale, NWU. So maak mens:
Kyk: Tuinverse groei soos wilde knoffel – Jo Prins – Netwerk24 - 04 Oktober 2016 http://www.netwerk24.com/Stemme/Aktueel/tuinverse-groei-soos-wilde-knoffel-20160930 Maroela Media: "Raak deel van 'n interaktiewe leeservaring" - Burger Meyer - 8 Sept 2015 http://maroelamedia.co.za/blog/afrikaans/luister-raak-deel-van-n-interaktiewe-leeservaring-by-aardklop/ LitNet: "Clover Aardklop 2015: Onderhoud oor die Byderhand-leesprojek" - Naomi Meyer - 28 September 2015 http://www.litnet.co.za/clover-aardklop-2015-onderhoud-oor-die-byderhand-leesprojek/ Byderhand rusplekstories in De Jonge Akker - Eish - September 2016
http://www.nwu.ac.za/sites/www.nwu.ac.za/files/files/i-media/I-eish-201606/byderhand.html http://www.nwu.ac.za/sites/www.nwu.ac.za/files/files/i-media/af-eish-201606/byderhand.html http://www.nwu.ac.za/sites/www.nwu.ac.za/files/files/i-media/tn-eish-201606-3/byderhand.html
Byderhand 2015 is ŉ kreatiewe en navorsingsprojek oor plekspesifieke digitale literatuur. Wanneer jy deelneem aan die projek verleen jy toestemming dat die data vir navorsingsdoeleindes gebruik kan word. Jou deelname aan en terugvoering oor die projek is waardevol. © 2015 Byderhand Alle regte voorbehou.